Diari Oficial de la Generalitat Valenciana


Sumari del DOGV 6918, del 07-12-2012 (2012/10720)

Notificació de la sentència dictada en el procediment de divorci contenciós número 1358/2011.
---------------------------------------------------------------------------------------------

### Dades del document

Número de DOGV
:   6918

Data del DOGV
:   07-12-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10147


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el procediment de divorci contenciós número 1358/2011. [2012/10336]  
Divorci contenciós 001358/2011-C3   
De: Carmen Carrascosa Fernández.   
Procuradora: Estefanía Ripoll Garrigós.   
Contra: Vicente Oliva Jiménez.  
Procurador/a: -  
Lletrat/ada: -   
En este procediment de divorci contenciós 1358/2011 seguit a instàncies de Carmen Carrascosa Fernández contra Vicente Oliva Jiménez s'ha dictat la sentència, que literalment diu el següent:   
«Sentència número 752 /2012   
Alacant, 25 d'octubre de 2012   
Antecedents de fet   
Primer. Que la procuradora senyora Ripoll Garrigós en la indicada representació va formular demanda de divorci contra Vicente Oliva Jiménez, sobre divorci entre ambdós.   
Segon. Admesa a tràmit la demanda, es va traslladar esta i els documents a la demandada, i se la va citar perquè la contestara en el termini de vint dies computats des de l'endemà de la citació.   
Tercer. Que per provisió de data 12 de setembre de 2012, la part demandada no hi ha comparegut i, per tant, se la declara en rebel·lia processal i es procedix a assenyalar la vista oral d'estes actuacions per al dia 25 d'octubre de 2012.   
Que sent el dia i l'hora assenyalada, compareix per la part actora, la procuradora senyora Ripoll Garrigós i la lletrada senyora Milleiro Otero, i la part demandada no compareix. La part actora s'afirma i es ratifica en la demanda presentada i, practicada la prova que va ser proposada i admesa, el jutge declara acabada la vista i el pleit conclús per a sentència.   
Quart. En la substanciació d'este procediment s'han observat les prescripcions i formalitats legals.  
Fonaments de dret   
Primer. La part actora, Carmen Carrascosa Fernández, exercita acció per a la dissolució del matrimoni i divorci amb fonament en l'article 86 del Codi Civil.   
Segon. El sistema de divorci en l'ordenament jurídic espanyol, té per eix la idea de ruptura del matrimoni, que es manifesta a través de presumpcions iuris tantum, en el cessament de la convivència conjugal durant diversos lapses de temps, computats per connexió amb un procés de separació, amb la separació de fet, amb determinades situacions personals, o amb certs actes que revelen la voluntat de no prosseguir o l'extrema dificultat de la convivència. La idea de culpa o l'atribució d'esta a un dels cònjuges, no és determinant per si mateix del divorci; és necessari que s'haja produït la ruptura de la comunitat conjugal durant un termini de temps determinat, això sense perjuí que la culpa puga ser tinguda en compte als efectes de temperar o matisar algunes conseqüències del divorci.   
L'article 86 del Codi Civil expressa: "Es decretarà judicialment el divorci, siga quina siga la forma de celebració del matrimoni, a petició d'un només dels cònjuges d'ambdós o d'un amb el consentiment de l'altre, quan concórreguen els requisits i circumstàncies exigits en l'article 81", la dicció literal del qual és la següent: es decretarà judicialment la separació, siga quina siga la forma de celebració del matrimoni:  
1.a A petició d'ambdós cònjuges o d'un amb el consentiment de l'altre, una vegada transcorreguts tres mesos des de la celebració del matrimoni. A la demanda s'acompanyarà una proposta del conveni regulador redactada conforme a l'article 90 d'este codi.  
  
2.a A petició d'un només dels cònjuges, una vegada transcorreguts tres mesos des de la celebració del matrimoni. No serà necessari el transcurs d'este termini per a la interposició de la demanda quan s'acredite l'existència d'un risc per a la vida, la integritat física, la llibertat, la integritat moral o llibertat i indemnitat sexual del cònjuge demandant o dels fills d'ambdós o de qualsevol dels membres del matrimoni.   
  
A la demanda s'acompanyarà proposta fundada de les mesures que hagen de regular els efectes derivats de la separació, i establit allò que corresponga i examinat el resultat que indica la prova practicada, que es concreta a la documental per reproduïda, resulta que concorren tots i cada un dels requisits que s'establixen en el Codi Civil i es procedix a l'estimació de la demanda, i es declara dissolt el matrimoni per causa del divorci.   
Tercer. En les sentències de divorci, el jutge, en defecte d'acord dels cònjuges, determinarà les mesures que hagen de regir la vida dels cònjuges i la seua família, a partir d'este moment i en estes actuacions, la demandant sol·licita les mesures proposades en l'escrit de demanda i en l'acte del juí oral pel lletrat intervinent, la documental està acompanyada per l'escrit de demanda en ser l'única prova proposada per la lletrada de la part actora.   
Quart. Pel que fa a la guarda i custòdia de les menors, establix l'article 159 del Codi Civil: "si els pares viuen separats i no decidixen de comú acord, el jutge decidirà, sempre en benefici dels fills, a cura de quin progenitor queden els fills menors d'edat. El jutge oirà, abans de prendre esta mesura, els fills que tingueren prou juí i, en tot cas, els que foren majors de dotze anys."  
  
El principi bàsic i fonamental que regix en esta matèria és el conegut com a favor minoris que ve recollit en la Convenció dels Drets del Xiquet de l'ONU, en l'article 39 de la Constitució Espanyola i en diversos preceptes del Codi Civil (arts. 92, 93, 94, 151, 154, 158 i 170). Per tant s'han d'estimar determinades circumstàncies que revelen l'"interés suprem del menor", que sens dubte ha de ser preferentment, i així, haurà de ponderar-se quin és l'ambient més propici per al desenrotllament de les facultats intel·lectuals, afectives i volitives del menor, l'atenció que puguen prestar-li en l'orde material com en l'afectiu cada un dels progenitors, la maduresa intel·lectual i volitiva del menor etc. (SAP de Madrid de 24 de maig de 2002).   
En referència als aliments, l'article 142 del Codi Civil establix que: "s'entén per aliments tot el que és indispensable per al suport, habitació, vestit i assistència mèdica". Els aliments comprenen també l'educació i instrucció de l'alimentista mentre siga menor d'edat i encara després quan no haja acabat la seua formació per causes que no li siga imputable [...].   
L'article 143 del Codi Civil: estan obligats recíprocament a donar-se aliments en tota l'extensió que assenyala l'article precedent: 1r. Els cònjuges, 2n. Els ascendents o descendents [...]", l'article 146 del Codi Civil: "la quantia dels aliments serà proporcionada al cabal o mitjans de qui els dóna i a les necessitats de qui els rep" i es determinen, els deures dels pares amb els seus fills: article 154, paràgraf segon del Codi Civil: "La pàtria potestat s'exercirà sempre en benefici dels fills d'acord amb la seua personalitat, i comprén els drets següents i facultats: vetlar per ells, [...] alimentar-los, educar-los i procurar-los, una formació integral". A l'hora de fixar la quantia de la pensió s'exigix en la seua ponderació la necessitat d'atendre, equitativament i proporcionalment, els mitjans i cabal de qui dóna els aliments i a les necessitats de qui els rep per una altra.   
Així, com exposa la Sentència de la Audiència Provincial d'Alacant, de 18 d'octubre de 2001, la separació i/o la ruptura del vincle matrimonial de cap manera fan perdre la relació de filiació, que, segons el que diuen els articles 143, 144 i 145 del Codi Civil , dóna dret al fill a rebre aliments dels pares i crea obligació de prestar-los (STS 29 juny 1988) en els casos en què així procedisca (STS 10 juliol 1979). La determinació de la quantia dels aliments ha de ser proporcionada al cabal o mitjans de qui els dóna i a les necessitats de qui els rep (art. 146 CC), i és facultat del jutjador d'instància (SSTS 20 desembre, 28 juny 1951, 21 desembre 1951, 30 desembre 1986, 18 maig 1987 i 28 setembre 1989), i està informada tota la normativa legal, reguladora de les mesures relatives als fills, pel criteri fonamental del favor filii (SSTS 31 desembre 1982 i 2 maig 1983). Als efectes de la fixació de l'alimentant, sinó simplement, la necessitat de l'alimentista, posada en relació, amb el patrimoni de qui haja de donar-los, l'apreciació de proporcionalitat del qual ve atribuïda al prudent arbitri del Tribunal Sentenciador d'instància (SSTS 6 febrer 1942, 24 febrer 1955, 8 març 1961 20 abril 1967, 2 desembre 1970, 9 juny 1971 i 16 novembre 1978) relació de proporcionalitat que en tot cas queda difuminada en el marge de cobertura de les necessitats (alimentació, vestits, educació oci, etc., pel que fa als elements integrants del concepte jurídic d'aliments) de l'alimentista integrants de l'anomenat "mínim vital" o mínim imprescindible per al desenrotllament de l'existència del menor en condicions de suficiència i dignitat als efectes de garantir, almenys i en la mesura que siga possible, un mínim desenrotllament físic, intel·lectual i emocional a què han de coadjuvar els seus progenitors per raó de les obligacions assumides per estos per la seua condició de tals.   
  
  
  
Quint. En les sentències de divorci, el jutge, en defecte d'acord dels cònjuges, determinarà les mesures que hagen de regir la vida dels cònjuges i la seua família, a partir d'este moment i després de les consideracions realitzades pel lletrat intervinent i valorant conjuntament la documental aportada, devem de partir que les pretensions de la demandant són perfectament lògiques, i les informa favorablement el ministeri fiscal.   
Sext. En matèria de costes, serà aplicable l'article 394 de la Llei d'Enjudiciament Civil.   
Vistos els preceptes esmentats i tots altres que hi són aplicables al cas de les actuacions   
Dispositiva   
Que estime la demanda promoguda per la procuradora senyora Ripoll Garrigós en nom i representació de Carmen Carrascosa Fernández contra Vicente Oliva Jiménez, i declare dissolt per causa de divorci el matrimoni dels indicats amb tots els efectes legals i, en particular, queden revocats els consentiments i poders que qualsevol dels cònjuges haguera atorgat a l'altre, i es declara la dissolució de la societat legal de guanys, i les parts queden obligades al compliment de les mesures següents:   
l. Els fills menors d'ambdós parts, J. V., E. i B. sotmesos a la pàtria potestat d'ambdós progenitors, quedaran sota la guarda i custòdia de la mare.   
2. S'atribuïx l'ús i gaudi de la vivenda familiar a l'esposa i als fills menors, que queden sota la guarda de la mare.   
3. S'establix com a règim de visites i comunicacions del pare amb els seus fills menors el consistent en caps de setmana alterns, des de les 10.00 hores del dissabte fins a les 20.00 hores del diumenge.   
Vacacions de Nadal: anys parells: del 24 al 30 de desembre amb la mare, del 31 de desembre al 6 de gener amb el pare. Els anys imparells al contrari.   
Vacacions de Setmana Santa: anys parells: de dimecres sant a dilluns de Pasqua amb la mare, de dimarts de Pasqua fins al diumenge següent amb el pare. Els anys imparells al revés.   
Vacacions d'estiu: els anys parells des de l'1 fins al 31 de juliol amb el pare i des de l'1 fins al 31 d'agost amb la mare. Els anys imparells s'invertirà l'orde.   
4. S'assenyala la quantitat de 450 euros mensuals, en concepte d'aliments per a les menors, quantitat que s'ingressarà pel pare per mesos anticipats en els primers cinc dies de cada mes en el compte bancari que la mare designa a este efecte, i que s'actualitzarà anualment i de forma automàtica sense necessitat de requeriment, d'acord amb les variacions de l'IPC.   
Així mateix correspondrà a ambdós cònjuges l'abonament, al 50%, dels gastos extraordinaris de les seues filles menors, i es consideraran com a tals, entre altres, els gastos corresponents a classes extraordinàries, cursos o classes de reforç o perfeccionament, els gastos mèdics, inclosos els psicològics, no coberts per la seguretat social, els gastos farmacèutics no coberts per la seguretat social, sempre que tinguen contingut metge, ortodòncies, pròtesi, etc., i qualsevol altres imprevisibles i necessaris o convenients per a l'adequada atenció dels fills. Estos gastos s'hauran d'acreditar suficientment i seran decidits conjuntament per ambdós progenitors o autoritzats judicialment en cas de discrepància, en tot cas amb caràcter previ a la seua adopció, excepte en cas d'urgent necessitat.   
No s'aprecien motius per a imposar les costes processals a cap dels litigants.   
No es fa una condemna expressa en costes.   
Comuniqueu esta sentència, una vegada siga ferma, al registre civil en què conste la inscripció del matrimoni dels subjectes al pleit.   
Notifiqueu esta resolució a les representacions processals de les parts.   
Contra esta resolució pot interposar-se recurs d'apel·ació davant de l'Audiència Provincial d'Alacant (art. 455 LECn). El recurs d'apel·lació s'interposarà davant d'este Jutjat en el termini de 20 dies, comptadors des de l'endemà de la notificació d'esta resolució, i en la interposició del recurs l'apel·lant haurà d'exposar les al·legacions en què basa la impugnació, a més d'esmentar la resolució contra la qual s'apel·la i les decisions que s'impugnen, tal com establix l'article 458 de la Llei d'Enjudiciament Civil. Serà necessària la prèvia consignació de 50 euros en el compte del Banesto número i la seua acreditació documental i s'especificarà en el resguard d'ingrés, en l'apartat concepte que es tracta de recurs, seguit del codi "02" i el tipus de recurs, d'acord amb el que establix la disposició addicional 15a de la Llei Orgànica del Poder Judicial introduïda per la Llei Orgànica 1/2009, de 3 de novembre.  
  
Si el recurs fora estimat totalment o parcialment, la part haurà de sol·licitar la devolució del depòsit per mitjà d'un escrit presentat davant d'este Jutjat, una vegada que les actuacions hagen sigut tornades a este, que pronuncie, mane i firme.»   
I atés que el demandat, Vicente Oliva Jiménez, es troba en parador ignorat, expedisc este edicte a fi que li valga de notificació de forma deguda.   
  
Alacant, 9 de novembre de 2012.- El secretari judicial: Pedro F. González de Pereda.